钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

庚线与甲丙庚角之正弦得一度三十六分五十五秒为太阳加减度若用切线则更省以全数加两心之差数得一○三五八四恒为第一率又相减得九六四一六为第二率引数之角随时不一半之而求切线为第三率如法求得

第四率为切线。查其本度分，以减半引数，馀为加减
度。若本图则引数馀，弧之角半之，为二十六度四十
四分一十四秒。其切线五○三九○为三率。如法得
第四率，四六九○三，为二十五度九分四十一秒之
切线。以减半引数，得一度三十六分三十三秒，为太
阳加减度也。

次求太阴加减度按《西历》近世名家，先有歌白泥，后
有苐谷，从前所论会法，两家之说略同，至论太阴，则
苐谷之术更为精密。今先言旧法，次言密法。